CELEX: 32006R2006
Language: da
Date: 2006-12-22 00:00:00
Title: Kommissionens forordning (EF) nr. 2006/2006 af 22. december 2006 om ændring af forordning (EF) nr. 950/2006, så den omfatter det årlige toldkontingent for sukkerprodukter med oprindelse i Kroatien

28.12.2006   
            
            
               DA
            
            
               Den Europæiske Unions Tidende
            
            
               L 379/95
            
         
      KOMMISSIONENS FORORDNING (EF) Nr. 2006/2006
   af 22. december 2006
   om ændring af forordning (EF) nr. 950/2006, så den omfatter det årlige toldkontingent for sukkerprodukter med oprindelse i Kroatien
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 318/2006 af 20. februar 2006 om den fælles markedsordning for sukker (1), særlig artikel 40, stk. 1, litra e), nr. iii), og
   ud fra følgende betragtninger:
   
               (1)
            
            
               I henhold til artikel 27, stk. 5, i og bilag IV (h) til stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Kroatien på den anden side (2), som ændret ved protokol godkendt ved Rådets beslutning 2006/882/EF af 13. november 2006 (3), indrømmer Fællesskabet toldfri import til Fællesskabet af produkter henhørende under KN-kode 1701 og 1702 med oprindelse i Kroatien inden for en årlig mængde på 180 000 t (nettovægt).
            
         
               (2)
            
            
               Protokollen til stabiliserings- og associeringsaftalen med Kroatien træder i kraft den 1. januar 2007. Toldkontingentet for sukkerprodukter med oprindelse i Kroatien bør derfor åbnes fra den dato.
            
         
               (3)
            
            
               Dette kontingent bør åbnes og forvaltes i overensstemmelse med Kommissionens forordning nr. 950/2006 af 28. juni 2006 om gennemførelsesbestemmelser for produktionsåret 2006/07, 2007/08 og 2008/09 for import og raffinering af sukkerprodukter i forbindelse med visse toldkontingenter og præferenceaftaler (4) som »Balkan-sukker« i henhold til denne forordning. Eftersom artikel 28 i denne forordning åbner toldkontingenterne for Balkan-sukker på grundlag af et produktionsår, bør det årlige toldkontingent for sukkerprodukter med oprindelse i Kroatien justeres for de resterende ni måneder af produktionsåret 2006/07.
            
         
               (4)
            
            
               Forordning (EF) nr. 950/2006 bør derfor ændres i overensstemmelse hermed.
            
         
               (5)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for Sukker —
            
         UDSTEDT FØLGENDE FORORDNING:
   Artikel 1
   Forordning (EF) nr. 950/2006 ændres således:
   
               1)
            
            
               I artikel 1, stk. 1, indsættes som litra h):
               
                           »h)
                        
                        
                           artikel 27, stk. 5, i stabiliserings- og associeringsaftalen mellem De Europæiske Fællesskaber og deres medlemsstater på den ene side og Republikken Kroatien på den anden side.«
                        
                     
         
               2)
            
            
               Artikel 1, stk. 2 affattes således:
               »2.   I bilag I angives løbenumrene for de mængder, der importeres i henhold til bestemmelserne i stk. 1, litra c)-h) (i det følgende benævnt »toldkontingenter«), og bestemmelserne i samme stykkes litra a) og c) (i det følgende benævnt »leveringsforpligtelser«), for produktionsåret 2006/07, 2007/08 og 2008/09.«
            
         
               3)
            
            
               Artikel 2, litra d), affattes således:
               
                           »d)
                        
                        
                           »Balkan-sukker«: sukkerprodukter henhørende under KN-kode 1701 og 1702 med oprindelse i Albanien, Bosnien og Hercegovina, Serbien, Montenegro, Kosovo, Den Tidligere Jugoslaviske Republik Makedonien eller Kroatien og importeret til EF i henhold til forordning (EF) nr. 2007/2000, stabiliserings- og associeringsaftalen mellem De Europæiske Fællesskaber og Den Tidligere Jugoslaviske Republik Makedonien og stabiliserings- og associeringsaftalen med Republikken Kroatien.«
                        
                     
         
               4)
            
            
               Artikel 28 affattes således:
               »Artikel 28
               1.   For hvert produktionsår åbnes der toldkontingenter på i alt 380 000 t sukkerprodukter henhørende under KN-kode 1701 og 1702 som Balkan-sukker til nultold.
               For produktionsåret 2006/07 er mængden dog 381 500 t sukkerprodukter henhørende under KN-kode 1701 og 1702.
               2.   Den i stk. 1 nævnte mængde fordeles mellem oprindelseslandene som følger:
               
                           —
                        
                        
                           Albanien
                        
                        
                           1 000 t
                        
                     
                           —
                        
                        
                           Bosnien-Hercegovina
                        
                        
                           12 000 t
                        
                     
                           —
                        
                        
                           Serbien og Montenegro
                        
                        
                           180 000 t
                        
                     
                           —
                        
                        
                           Den Tidligere Jugoslaviske Republik Makedonien
                        
                        
                           7 000 t
                        
                     
                           —
                        
                        
                           Kroatien
                        
                        
                           180 000 t
                        
                     For produktionsåret 2006/07 fordeles mængden mellem oprindelseslandene dog som følger:
               
                           —
                        
                        
                           Albanien
                        
                        
                           1 250 t
                        
                     
                           —
                        
                        
                           Bosnien-Hercegovina
                        
                        
                           15 000 t
                        
                     
                           —
                        
                        
                           Serbien og Montenegro
                        
                        
                           225 000 t
                        
                     
                           —
                        
                        
                           Den Tidligere Jugoslaviske Republik Makedonien
                        
                        
                           5 250 t
                        
                     
                           —
                        
                        
                           Kroatien
                        
                        
                           135 000 t
                        
                     Kontingenterne for Den Tidligere Jugoslaviske Republik Makedonien og Kroatien for produktionsåret 2006/07 åbnes først fra den 1. januar 2007.«
            
         
               5)
            
            
               Artikel 29, stk. 2, affattes således:
               »2.   Ansøgningen om importlicens for Balkan-sukker fra Montenegros, Serbiens, Kosovos eller Kroatiens toldområde ledsages af den originale eksportlicens fra myndighederne i Montenegros, Serbiens, Kosovos eller Kroatiens toldområde, jf. forlægget i bilag II, for en mængde svarende til den mængde, der er anført i licensansøgningen.«
            
         
               6)
            
            
               Bilag I ændres som angivet i bilaget til nærværende forordning.
            
         Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra den 1. januar 2007.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. december 2006.
      
         
            På Kommissionens vegne
         
         Mariann FISCHER BOEL
         
         
            Medlem af Kommissionen
         
      
   
   
      (1)  EUT L 58 af 28.2.2006, s. 1. Senest ændret ved Kommissionens forordning (EF) nr. 1585/2006 (EUT L 294 af 25.10.2006, s. 19).
   
      (2)  EUT L 26 af 28.1.2005, s. 3.
   
      (3)  EUT L 341 af 7.12.2006, s. 31.
   
      (4)  EUT L 178 af 1.7.2006, s. 1.
   
      BILAG
      I bilag I til forordning (EF) nr. 950/2006 affattes tabellen vedrørende løbenumre for Balkan-sukker således:
      
         »Løbenumre for Balkan-sukker
         
                     Tredjeland
                  
                  
                     Løbenummer
                  
               
                     Albanien
                  
                  
                     09.4324
                  
               
                     Bosnien-Hercegovina
                  
                  
                     09.4325
                  
               
                     Serbien, Montenegro og Kosovo
                  
                  
                     09.4326
                  
               
                     Den Tidligere Jugoslaviske Republik Makedonien
                  
                  
                     09.4327
                  
               
                     Kroatien
                  
                  
                     09.4328«